#посмотрим_сколько_здесь_умеют_читать_на_адыгэбзэ

Бгъэжь уIэгъэ

Гъуэгуанэ кIыхьым щыгъуэмылэншэу
И щхьэр кIэрахъуэу зазэу къэнащ,
Зы щIыпIэ закъуэу гуауэ зэманым
Къыхухихами сыну къинащ.
Лейу къылъысахэм и псэр яIуантIэу
И щхьэр и лажьэу гуIэу къэнащ.
Быхъ къыжьдэкIакъым сыт хьэлъэ телъми,
Бэшэч хъужауи хьэлъэр идащ.
И щхьэр зэридзэу фэхум къыщинэм,
И бын Iэпхъуахэр къыхуеплъэкIакъым,
Быдзышэ къабзэу зыщIипIыкIахэм
ЩIыхь хуащIыжакъым. Зэдэунэхъуащ.
Бгъэжьыр уIауэ уэхым дэдзащи,
И щхьэр зэридзэурэ бгыщхьэмкIэ маплъэ.
Щэхуу зиIуантIэу ешэч и узхэр,
И гуIэ макъыр уэгум ихьакъым.
Фэхум ущинэм, хьэIуцыдз цIыхухэм
Дау уащыгугърэт? ЗыбгъэпцIэжащ,
Лъабжьэншэ жыгхэр щымыкI щыхэпсэ
Хъунущ зищI итхэм я хьэку игъасхьэ.
Мывэ хьэжахуэу щхьэлым иущэбхэр,
Дыгъэжьу къепщэм зэрехьэ хуабжьу.
Пшахъуалъэ пщтырхэм я лъэр щIихами,
БэшыIэ хъуахэу банэр яшхащ. 
ГъащIэр сыт гъащIэт махъшэм урещхьу,
Ухьэлъэзехьэу фэху укъинащ.
НэпсIупсу гъащIэр, ущтэIэщтаблэу
БогъакIуэр, гуауэм укъиухьащ.
Ауэ зы махуи си гур кIуэдакъым:
Мы гъащIэ хьэлъэр кIэ имыIэну
Сэ си лъэпкъ мащIэм къыхуиухакъым.

Къущхьэ Нэдим
Сирие, Хъэнэсир

#усэхэр_АХЧ